Държавен вестник, бр. 70, 2018 г., стр. 53

БРОЙ  70	
Д Ъ Р Ж А В Е Н  В Е С Т Н И К 	
СТР.  53  
Компетентности · Провежда ефективна подготвителна, основна и заключителна част на тренировка 
за преодоляване на мускулния дисбаланс, спазвайки утвърдена тренировъчна 
програма
Средства за оце-
няване:
Средство 1: 
· Изготвяне на тренировъчна програма съобразно нуждите и характерните особености 
на зададен тип (пол, възраст, тегло, ръст, състав на телесната маса, заболявания 
и състояния)
Средство 2: 
· Провежда тренировка с лице по зададена тренировъчна програма
Условия за про-
веждане на оце-
няването:
За средства 1 и 2:
· Учебен или компютърен кабинет
· Спортна зала, оборудвана с пособията, необходими за изпълнението на трениро-
въчната програма
Критерии за оце-
няване:
За средство 1: 
· Изготвената тренировъчна програма е целесъобразна и подходяща за нуждите на 
зададения тип. В рамките на цикъла са натоварени всички необходими мускулни 
групи, за всяко упражнение е определена продължителността в сериите, както и 
интензивността
За средство 2: 
· Проведеното тренировъчно занимание не се отклонява от зададената тренировъчна 
програма. Спазен е броят на повторенията и сериите за различните упражнения, 
както и почивките. Дадените указания относно техниката на изпълнение на уп-
ражненията са точни и ясни, демонстрирането им е правилно
4. Изисквания към материалната база
4.1. По теория
Обучението по теория се извършва в учебни 
кабинети, оборудвани с необходимата техническа 
и компютърна техника. Обзавеждането на учеб-
ния кабинет по теория включва: работно място 
за обучаващия и за всеки обучаван (работна 
маса и стол), учебна дъска, мебели (предимно 
шкафове за различни цели), екрани и стойки за 
окачване на табла и учебно-технически средства 
(диапроектори, видеотехника, шрайбпроектори), 
учебни пособия: демонстрационни макети и 
модели, онагледяващи табла, реални образци, 
учебни видеофилми, програмни продукти, за-
кони, наредби и инструкции, регламентиращи 
нормативните изисквания за спортната дей-
ност. Компютърният кабинет трябва да пред-
лага персонален компютър на всеки обучаван 
с необходимия хардуер и софтуер, свързан в 
мрежа, принтер, плотер, скенер или дигитайзер, 
мултимедия (за предпочитане с компютърен 
интерфейс) и достъп до интернет.
4.2. По практика
Учебната практика се провежда в учебни ка-
бинети, спортни зали и на открито в зависимост 
от климатичните условия и учебното съдържание. 
Обучаемите се разделят на групи (до 10 души 
в група) в зависимост от наличната техника на 
обучаващата институция.
За осъществяване на практически занимания 
материалната база трябва да разполага със: везна, 
сантиметрова лента, сантиметър, динамометър, 
ъгломер, плантограм, кушетка, калипер, тазомер, 
шублер, спирометър, огледало, медицинска топ-
ка, терабант ленти, гири, гимнастически тояжки, 
гимнастическа (шведска) стена, гимнастически 
постелки, швейцарска топка, пясъчни торбички 
за глезени и китки, въже за скачане, различни 
фитнес уреди и помощни средства (ергономич-
ни възглавници, коригиращи стелки, патерици, 
инвалидни колички, протези и др.).
5. Изисквания към обучаващите
По учебен предмет или модул от професио-
налната подготовка могат да преподават лица 
със завършено висше образование по съответната 
специалност.
По учебен предмет или модул от професио-
налната подготовка, за който няма съответно 
професионално направление в Класификатора 
на областите на висше образование и профе-
сионалните направления, приет с Постановле-
ние № 125 от 2002 г. на Министерския съвет 
(ДВ, бр. 64 от 2002 г.), могат да преподават 
лица без висше образование и без придобита 
професионална квалификация „учител“, ако са 
придобили четвърта степен на професионална 
квалификация по съответната специалност от 
професия „Инструктор по ергономия“ при усло-
вията и по реда на Закона за професионалното 
образование и обучение.
Препоръчително е на всеки три години обу-
чаващите да преминават курс за актуализиране 
на професионалните знания, умения и компе-
тентности.
7850